“Een kommerwekkende gevolgtrekking in die verslag is dat ondernemings wat die aanvanklike trefslag van die inperkingsmaatreëls gespaar is, nou ook deur moeiliker bedryfstoestande gekonfronteer word.
“Die plaaslike ekonomie het steeds baie potensiaal. Dit kan weer ontgin word wanneer skadelike inperkingsmaatreëls verwyder word – die vraag is egter of die heersende politici uit die pad daarvan sal tree.”
Absa het ook sy voorlopige resultate vir die eerste helfte van 2020 vrygestel. Die groep wys daarop dat die afsonderingstydperk die grootste ekonomiese intuimeling in 90 jaar gaan meebring. Absa se voorsiening vir slegte skuld het verder hewig toegeneem.